Hallituspuolueet tukivat ruoka-apua kaksi vuotta. Kritiikkiä saaneen rahoituksen taustalla oli perussuomalaisten kansanedustaja Mika Niikko. Perussuomalaisten lähdettyä hallituksesta ruoka-avun tukeminen loppui.

Perussuomalaisten kansanedustaja Mika Niikko (oik.) on ollut puuhamies hallituspuolueiden tukeman ruoka-avun takana. Nyt rahaa ei enää myönnetä. Niikon mukaan kyse on Simon Elon (vas.) edustamien sinisten poliittisesti motivoidusta päätöksestä.­

Hallituspuolueet ovat päättäneet lopettaa ruoka-avun tukemisen. Rahalla ei ostettu ruokaa, vaan sillä kustannettiin esimerkiksi kylmäautoja ja palkkoja. Tuki sisältyi vuosien 2016 ja 2017 budjetteihin, mutta ensi vuodelle rahaa ei enää ole luvassa.